Rikunarita-ORG/Wikinium huggingface dataset:
# Den militære sjefsnemnd (USA)

Den militære sjefsnemndGruppebilde fra 2017
Den militære sjefsnemnd i april 2000. Fra venstre: gen. James L. Jones jr. (sjef for marinekorpset), gen. Michael E. Ryan (sjef for flyvåpenet), gen. Richard B. Myers (viseformann for den militære sjefsnemnd), gen. Henry H. Shelton (formann for den militære sjefsnemnd), adm. Jay L. Johnson (sjef for marinen) og gen. Eric K. Shinseki (sjef for hæren).
Den militære sjefsnemnd i april 1994. Fra venstre: gen. Carl E. Mundy (sjef for marinekorpset), gen. Gordon R. Sullivan (sjef for hæren), gen. Merrill A. McPeak (sjef for flyvåpenet), adm. Frank B. Kelso (sjef for marinen), gen. John M. D. Shalikashvili (formann for den militære sjefsnemnd) og adm. William A. Owens (viseformann for den militære sjefsnemnd).
**Den militære sjefsnemnd** (*Joint Chiefs of Staff*) er et råd bestående av USAs øverste militære embetsmenn som fungerer som den amerikanske presidentens militære rådgivere. Nemnden har ikke operativ myndighet over militære styrker; den operative kommandokjeden løper fra presidenten og forsvarsministeren direkte til de ni felles hovedkommandoene. Sjefsnemnden skal imidlertid gi råd til presidenten og forsvarsministeren, og formannen for nemnden har høyest rang av alle militære offiserer og regnes som USAs forsvarssjef.

## Medlemmer

| Flagg | Tittel |  |
| --- | --- | --- |
|  | Chairman of the Joint Chiefs of Staff |  |
|  | Vice Chairman of the Joint Chiefs of Staff |  |
|  | Chief of Staff of the Army |  |
|  | Commandant of the Marine Corps |  |
|  | Chief of Naval Operations |  |
|  | Chief of Staff of the Air Force |  |
|  | Chief of Space Operations |  |
|  | Chief of the National Guard Bureau |  |

* Formannen for Den militære sjefsnemnd (*Chairman of the Joint Chiefs of Staff*)
* Viseformann for Den militære sjefsnemnd (*Vice Chairman of the Joint Chiefs of Staff*)
* Stabssjefen for Armeen (*Chief of Staff of the Army*) – øverste offiser i Armeen
* Sjefen for marineoperasjoner (*Chief of Naval Operations*) – øverste offiser i Marinen
* Kommandanten for Marinekorpset (*Commandant of the Marine Corps*) – øverste offiser i Marinekorpset
* Stabssjefen for Flyvåpenet (*Chief of Staff of the Air Force*) – øverste offiser i Flyvåpenet
* Sjefen for Nasjonalgardebyrået (*Chief of the National Guard Bureau*) – øverste offiser i Nasjonalgardebyrået

## Eksterne lenker

* (en) Offisielt nettsted

* (en) Joint Chiefs of Staff – kategori av bilder, video eller lyd på Commons
# Alliansetraktaten (1778)

Førte side av traktaten fra 1778
**Alliansetraktaten** av 1778 var en avtale mellom Frankrike og USA som ble signert i Paris av amerikanske og franske embetsmenn den 6. februar 1778. I avtalen var de to landene enige om å hjelpe hverandre dersom den andre ble angrepet av Storbritannia fra da av og til evig tid. Videre sa den at ingen av landene kunne inngå separate fredsavtaler med England før USA var blitt anerkjent. Avtalen var resultatet av suksessen til de amerikanske styrkene i slaget ved Saratoga. Avtalen sa også at USA eller Frankrike kunne inngå avtaler med andre land uten at diplomater fra begge land var til stede.

Denne alliansen, også kalt den **fransk-amerikanske allianse**, førte Frankrike inn i den amerikanske uavhengighetskrigen. Avtalen gav amerikanerne håp og viste seg senere avgjørende i beleiringen av Yorktown. Avtalen ble annullert sent i 1799 etter XYZ-affæren og var bare nyttig for begge parter i fem år, fra 1778 til 1783. Men selve avtalen varte i 22 år, frem til 1800.

## Referanser
# Tripoli-traktaten

**Tripoli-traktaten** (**Traktaten for fred og vennskap**) var en fredstraktat i 1796 mellom Amerikas forente stater og Beyen og Barbareskkysten. Den ble signert ved Tripoli den 4. november, 1796 og ved Alger (for en tredjepartsgaranti) den 3. januar, 1797 av Joel Barlow, USAs forsoningsgeneral for Barbare-statene av Alger, Tripoli og Tunis. Traktaten ble brutt i 1801 av *Pasha av Tripoli* og omforhandlet i 1805 etter første Barbare-krig.

## Eksterne lenker

* Traktater med Barbare-styrkene: 1786-1836
	+ 1796 Traktattekst og relaterte dokumenter
	+ 1796 Traktat – 1930-oversettelsen fra arabisk
	+ 1805 Traktattekst og relaterte dokumenter

Autoritetsdata
# Eskadron

Polsk eskadron i 1830-31
**Eskadron** er kavaleriets betegnelse på en avdeling på kompaninivå. En eskadronsjef har graden rittmester. I det norske kavaleriet består en fullt oppsatt eskadron av tre tropper.

I andre våpenarter er batteri (artilleri) og kompani (infanteri, ingeniørtropper…) på nivå med eskadron.

## Referanser

Denne artikkelen er en **spire**. Du kan hjelpe Wikipedia ved å utvide den.
# Signaletterretning

Signaletterretningsanlegget RAF Menwith Hill i Storbritannia
**Signaletterretning** (**SIGINT**) er en etterretningsdisiplin som baserer seg på oppfanging av signaler, for eksempel ved radiospaning. SIGINT deles videre opp i to hovedområder, nemlig COMINT og ELINT. SIGINT innebærer også ofte kryptoanalyse og dechiffrering.

Blant organisasjoner som hovedsakelig driver signaletterretning er Etterretningstjenesten (Norge), Försvarets radioanstalt (Sverige), Government Communications Headquarters (Storbritannia), National Security Agency (USA), Defence Signals Directorate (Australia), Communications Security Establishment (Canada) og GUs sjette direktorat (Russland).

Disiplinen består i å fange opp elektromagnetiske impulser fra fienden, motstandere eller konkurrenter av interesse. Egen innsamling av slike impulser må være virksomme over lang tid på en passiv måte, slik at fienden ikke oppdager det.

Det er viktig å etablere et normalbilde over hva slags signaler som finns innenfor et gitt område, slik at en kan oppdage endring i dette bildet og forsøke å tolke hva dette kan bety. Derfor må SIGINT drives 24/7 hele året hvis det skal ha avgjørende virkning på den strategiske situasjonen. Dette gjelder ikke like mye på operasjonelt og taktisk nivå.

## Legalitet

Det finnes internasjonal konsensus om at radiobølger generelt ikke er noens eiendom, og at de kan lovlig avlyttes. Det kan imidlertid finnes nasjonale restriksjoner, slik at man ikke uten videre kan avlytte politi, helsevesen og andre nasjonale nødnett.
Avlytting av samband som går via kabel, for eksempel internett, er langt mer kontroversielt på grunn av at fysisk tilgang er nødvendig.

## Referanser

## Eksterne lenker

* NSAs oversikt over SIGINT (engelsk)
* USAF brosjyre om kilder for etterretning (engelsk)
* Etterretningsprogrammer og systemer (engelsk)
# Forlengede marg

Den **forlengede marg**, *medulla oblongata*, er en fortsettelsen av ryggmargen. Det er en del av sentralnervesystemet og forbinder ryggmargen med hjernen. Medulla oblongata inneholder livsviktige "selvstyrte" (autonome) nervesentre, blant annet åndedrettssenteret og flere reflekssentere. Skader på den forlengede marg kan være svært alvorlige, og kan føre til øyeblikkelig død.
# Sky UK

| Sky UK |
| --- |
|  |
| Org.form | Datterselskap |
| Bransje | Massemedier  |
| Grunnlagt | 2. november 1990  |
| Morselskap | Sky PLC |
| Hovedkontor | Isleworth (Storbritannia) |
| Land | Storbritannia  |
| Medier | Fjernsyn |
| Nettsted | sky.com |
|  |

**Sky UK Limited**, tidligere **British Sky Broadcasting** (**BSkyB**), er et britisk kringkastingsselskap, eiet av Sky plc, som driver tjenesten Sky Digital. Det produserer også fjernsynsinnhold og eier flere fjernsynskanaler.

## Eksterne lenker

* (en) Offisielt nettsted

* (en) Sky UK – kategori av bilder, video eller lyd på Commons
# Voks

**Voks** (Lat.: *cera* «voks») kan være mineralsk (parafinvoks), animalsk (hvalrav, bivoks) eller vegetabilsk (palmeoljevoks).

Disse er estere av lengre fettsyrer med en langkjedet basisk alkohol (ikke glyserol). Voks er vanligvis hardere enn fett. Ofte benyttes vannløselig voks til framstilling av kosmetikk. Men, det mest vanlige er vokslys.

Denne artikkelen er en **spire**. Du kan hjelpe Wikipedia ved å utvide den.
# Johnson M1941 LMG

| Johnson M1941 Light Machine Gun |
| --- |
|  |
| Basisdata |
| Opphavsland |  USA |
| Type | Maskingevær |
| Produsent(er) | Johnson Automatics |
| Innført | 1940 |
| Utfaset | 1961 |
| Bruker(e) | US Army US Marine Corps |
| Tekniske data |
| Kamring | .30-06 Springfield |
| Skuddtakt | 200-600 skudd/min |
| Vekt | 5.9 |
| Lengde | 1067 |
| Magasinkapasitet | 20 patroner |

**Johnson M1941 Light Machine Gun** er et maskingevær designet i 1940 av Melvin Johnson jr.

Det har samme mekanismeoppsett og mange av de samme delene som Johnson M1941 rifle. Våpenet blir matet med et enkeltradet bananmagasin innsatt på venstre side på låsekassen. Den har justerbar skuddhastighet fra 200 til 600 skudd i minuttet. Det ble bygget to modeller, M1941 med trestokk og tofot, og M1944 med stålkolbe og med en enkelfot i tre. Våpenet har flere likheter med den tyske FG42.

Våpenet ble kjøpt inn av både United States Army og United States Marine Corps og brukt under andre verdenskrig. Omtrent 9 500 eksemplarer ble laget.

## Eksterne lenker

* (en) M1941 Johnson LMG – kategori av bilder, video eller lyd på Commons

* (en) M1941 Johnson (machine gun) – galleri av bilder, video eller lyd på Commons

Autoritetsdata
# Nederlandse Korps Mariniers

| Nederlandse Korps Mariniers |
| --- |
| Basisdata |
|  |
| Aktiv | 1665– |
| Land | Nederland |
| Etablert | 1665 |
| Våpengren | Koninklijke Marine  |
| Type | Marineinfanteri |
| Størrelse | ca. 2 300 soldater |
| Operativt oppdrag |
| Rolle | Amfibisk krigføring  |

Statue *«Korps Mariniers»*, Rotterdam
**Nederlandse Korps Mariniers** er marineinfanteriet i den nederlandske marinen. Korpset ble grunnlagt 10. desember 1665 av Johan de Witt og admiral Michiel de Ruyter.

Alle avdelingene i korpset er underlagt forbandet «Mariniers Trainings Commando» (MTC, tidligere kalt «Groep Operationele Eenheden» (GOEM)), som består av tre marinebataljoner, en støttebataljon, en logistikkbataljon og en amfibiestøttebataljon. Totalt er det rundt 3400 marineinfanterister i korpset.

To av bataljonene er stasjonert i Nederland, én er stasjonert på Curaçao og Aruba. En av bataljonene inngår i den britisk-nederlandske *United Kingdom/Netherlands Landing Force* sammen med 3 Commando Brigade.

## Eksterne lenker

* Offisielt nettsted

* Offisielt nettsted

* (en) Netherlands Marine Corps – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# FN Modell 1903

| FN Modell 1903 |
| --- |
|  |
| Basisdata |
| Opphavsland |  Belgia |
| Type | Pistol |
| Produsent(er) | Fabrique Nationale |
| Innført | 1903 |
| Bruker(e) | Sverige, Tyrkia, Paraguay |
| Tekniske data |
| Kamring | 9 x 20 mm Browning |
| Mekanisme | Masseretardert sluttstykke |
| Vekt | 0,93 |
| Lengde | 205 |
| Magasinkapasitet | 7 |
| Siktemidler | Faste stålsikter |

**FN Model 1903**, (Browning Nr.2) er en semi-automatisk pistol designet av John Moses Browning og produsert av Fabrique Nationale i Belgia. Pistolen ble introdusert i 1903 og var kamret i kaliber 9 x 20 mm Browning.

Pga god driftsikkerhet, presisjon og lav vekt ble 1903 pistolen approbert sidevåpen for mange politi og militære styrker, bl.a. Paraguay, Sovjet, Tyrkia og Sverige (Husqvarna M/07)

Autoritetsdata
# FN CAL

| FN CAL |
| --- |
|  |
| Basisdata |
| Opphavsland |  Belgia |
| Type | Automatgevær |
| Produsent(er) | Fabrique Nationale |
| Innført | 1966 |
| Tekniske data |
| Kamring | 5,56 x 45 mm NATO |
| Mekanisme | Gassdrevet, roterende sluttstykke |
| Skuddtakt | 850 skudd/min |
| Vekt | 3,5 |
| Lengde | 980 |
| Magasinkapasitet | 20-25-30 patroner |
| Siktemidler | Jernsikter |

**FN CAL** (Carabine Automatique Légère) betegnelsen for Fabrique Nationales første automatgevær i 5,56 x 45 mm NATO

Selv om mange tror det, er ikke FN CAL en miniversjon av FN FAL i nytt kaliber, FN hadde allerede laget en Mini-Fal, men forkastet modellen som ikke salgbar. FN ville lage et gevær som var rimelig å produsere og designet FN CAL. I 1975 ble FN CAL forkastet til fordel for det enda rimeligere FN FNC

Autoritetsdata
# MG08

| Maschinengewehr 1908 |
| --- |
|  |
| Basisdata |
| Opphavsland |  Tyskland |
| Type | Maskingevær |
| Designer(e) | Hiram Maxim |
| Produsent(er) | DWM Spandau Erfurt |
| Innført | 1908 |
| Utfaset | 1945 |
| Bruker(e) |  Tyskland |
| Tekniske data |
| Kamring | 8 × 57 mm |
| Skuddtakt | 400 skudd/min |
| Vekt | 62 |
| Magasinkapasitet | 250 patroners belte |

**Maschinengewehr 1908** (**MG08**) er et tungt maskingevær fra Tyskland.

Våpenet var standard maskingevær i den tyske hær i første verdenskrig, og er nesten en direkte kopi av Maxim maskingeværet. Det ble laget i flere varianter under krigen. Den var i tjeneste frem til andre verdenskrig grunnet mangel på oppfølgeren MG34. Den ble trukket tilbake fra tjenesten i fronten i 1942.

Våpenet hadde en maks skuddtakt på 400 skudd i minuttet, og brukte ammunisjonsbelter med 250 7,92 x 57 mm Mauser patroner.

Produksjon før første verdenskrig ble gjort av Deutsche Waffen und Munitionsfabriken (**DWM**) i Berlin, og på statens arsenal i Spandau. Ved krigens utbrudd i 1914 var det tilgjengelig omtrent 12 000 enheter. I 1917 var produksjonen opp i hele 14 400 enheter i måneden.

## Litteratur

* Bruce, Robert (1997). Machine Guns of World War I. Windrow and Greene Ltd. ISBN 1859150780.
* Goldsmith, Dolf L. (1989). The Devil's Paintbrush: Sir Hiram Maxim's Gun. Collector Grade Publications. ISBN 0-88935-282-8.

## Se også

* Liste over maskingeværer
* Maxim maskingevær

## Eksterne lenker

* (en) MG08 – kategori av bilder, video eller lyd på Commons

* (en) Maschinengewehr 08 – galleri av bilder, video eller lyd på Commons

Autoritetsdata
# Bokserne

Boksere, tegnet av Johannes Koekkoek ca. 1900.
**Bokserne**, eller **Selskapet for de rettskafne og harmoniske knyttnever** (kinesisk: 义和团, pinyin: *Yìhétuán*) var et hemmelig selskap grunnlagt i Pingyuan det nordøstre hjørnet av provinsen Shandong i Kina. De satte i gang bokseropprøret mot slutten av 1800-tallet, et opprør som opprinnelig hadde en innretning som godt kunne ha rammet Qing-dynastiets styre, men som snart fokuserte på å utradere alt utenlandsk, inklusive den kristne religion, fra Kina. Bokserne begynte sine herjinger i Shandong, men spredte seg etterhvert over flere provinser, og særlig i Zhili.

Grunnen til at bokserne ikke ble noen fare for Qing-regimet synes å ha vært manipulative grep fra krefter innen keiserhoffet, slik at boksere og i alle fall store segmenter innen de keiserlige militærstyrker stod sammen om et program som gikk ut på å støtte Qing-regimet og knuse alt utenlandsk.

Opprøret slo feil etter intervensjon fra åttenasjonsalliansen bestående av syv vestmakter og Japan.

## Litteratur

* Joseph W. Esherick: *The Origins of the Boxer Uprising*, Berkeley: University of California Press, 1987. ISBN 0520064593
# Forhugning

Forhugning brukes i krig for å holde en fiende på avstand og under ild så lenge som mulig.
**Forhugning** er et begrep innenfor feltbefestning som anvendes om trær og grener som er plasert i en rekke med de spisse toppene rettet ut mot fienden. Trærne er som regel flettet, eller bundet sammen med en wire. Forhugning blir brukt alene eller sammen med piggtråd eller andre hindringer.

Forhugning er språklig i familie med forhug, som er den kilen som først blir hugget i treet i den retningen som treet skal falle.

På engelsk og fransk kalles forhugning for **Abatis**, **abattis**, eller **abbattis** ("*abattre un arbre*" betyr på fransk "å felle et tre", på en tilfeldig måte).

Der er beviser på at forhugning ble brukt allerede av romerne og så sent som i den amerikanske borgerkrig. Forhugning brukes sjeldent nå fortiden, da det stort sett har blitt erstattet av piggtrådhindringer. Den kan likevel brukes som erstatning eller et supplement, hvis piggtråd er mangelvare. En stor forhugning, hvor man anvender hele trær i stedet for grener kan brukes som improvisert stridsvognsperring.

En klassisk bruk av forhugning ble brukt under slaget ved Chateauguay den 26. oktober 1813, da sirka 300 kanadiere under ledelse av Charles-Michel de Salaberry beseiret et amerikansk korps på omkring 2300 mann.

En stor svakhet ved bruk av forhugning, sammenlignet med piggtråd, er at den kan ødelegges ved hjelp av ild.
Hvis forhugningen er bundet sammen med tau i stedet for wire kan tauene hurtig ødelegges av ild, slik at den hurtig kan fjernes ved bruk av entredregger kastet fra sikker avstand.

En viktig fordel er at en improvisert forhugning hurtig kan etableres i skogkledde områder. Dette blir gjort ganske enkelt ved å felle en rekke trær, slik de faller med toppen i retning mot fienden. Et alternativ er å bruke sprengstoff for å felle trærne med.

Amerikansk militærsymbol for forhugning (abatis)
Selv om en forhugning sjelden anvendes av moderne konvensjonelle militære styrker inngår forhugning stadig i de offisielle treningsmanualene for den amerikanske hær og marinekorps.

* Forhugning improvisert av japanske tropper under Andre verdenskrig
* Stor forhugning laget av hele trær og kan utgjøre en effektiv sperring mot kjøretøy. Denne lages ofte ved bruk av sprengstoff - legg også merke de splintrede endene.

## Eksterne lenker

* Pamplin Historical Park & The National Museum of the Civil War Soldier inneholder store og autentiske kopier av forhugning (abatis) brukt i den amerikanske borgerkrigen.

Autoritetsdata
# Palisade

**Palisade** (fra fransk *palissade*, «plankegjerde», «peleverk», til latin *palus*) er en betegnelse på en type forskansning hvor pæler (skansepæler) som er spisset til oventil og satt ned i bakken eller i murverk til vern og hindring. Palisader er kjent fra sivilisasjoner i alle verdensdeler. I Norge forbindes de gjerne med bygdeborger.

## Referanser
# Stjernefestning

Vardøhus festning i Finnmark
Fort Bourtange i Groningen, Nederland
Kart over Palmanova år 1593
En **stjernefestning**, eller *trace italienne*, er en type av forsvarsverk. Stjernefestninger oppsto i Italia på 1500-talet. Forskjellen mellom denne typen befestning og tidligere var at stjernefestningene var lavere og hadde vinklede murer, s.k. bastioner eller tenaljer noe som gjorde at de så ut som en stjerne sett ovenifra. Stjernefestningene tilkom som en effekt av at kanonene ble vanlige i krigføring noe som gjorde høye murer mindre relevante.

I Norge er Vardøhus festning ett eksempel på denne typen festning. Andre eksempel kan være Fort Bourtange i Groningen, Nederland og byen Palmanova i Italia.

## Referanser

* Kjeld Th. Magnussen. «Festningsordbok» (PDF). Forsvarsbygg. Besøkt 9. mars 2024.
* «stjernefestning». Forsvarsbygg. 1. desember 2016. Besøkt 9. mars 2024.
* Robert T. Vigus (1. mai 2013). «Fortification Renaissance: The Roman Origins of the Trace Italienne» (PDF). *Tesis - UNIVERSITY OF NORTH TEXAS* (på engelsk). digital.library.unt.edu. Besøkt 9. mars 2024.
* «Star Forts - Historic European Castles» (blog) (på engelsk). Historic European Castles. 1. mars 2023. Besøkt 9. mars 2024.

## Se også

* Stjerneborg
# Lystslott

Lyst- og jaktslottet Favorite i Ludwigsburg
Lystslottet Benrath i Düsseldorf
Oscarshall på Bygdøy
Et **lystslott** (fransk: *maison de plaisance*) er en betegnelse på et lite slott som benyttes til innehaverens private fornøyelse og rekreasjon, utenfor hoffets seremoniell og statsplikter.

Ved begynnelsen av renessansen våknet det i Europas aristokrati et ønske om mer representative slott, og gradvis ble de gamle borgene forlatt eller ombygd fra festninger til mer beboelige residenser. I årenes løp vokste mange adelsseter til store slott, og samtidig endret hoffseremoniellet seg. Fyrstene var i økende grad midtpunkt for et overdådig og luksuriøst hoffhold, som nådde sitt høydepunkt under absolutismen. Aristokratiet var omgitt av hoffmenn, utsendinger, supplikanter, kunstnere og tjenere og ofte flommet residensene formelig over av mennesker.

Ønsket om mer intimitet førte til at det ble bygget lystslott, som ofte bare en bestemt krets av personer hadde tilgang til. Hit kunne eieren trekke seg tilbake med sin familie eller sin elskerinne, og her kunne han hengi seg til fritid og fornøyelse. Lystslottet var framfor alt et sted for fester, for dans og musikk, ofte også litteratur og maleri. De dannet derved en motsats til den egentlige residensen, som ofte lå i nærheten, og som var åsted for statens affærer og hvor etikette nøye måtte følges.

Høydepunktet for denne formen for slottsbyggerkunst var barokken og rokokkotiden. Lystslottene lå ofte bortgjemt i en avskjermet del av prektige slottsparker, og var kjennetegnet gjennom en spesielt rikholdig og verdifull innredning, samtidig som rommene og salongene var mer intime og bekvemme. På mange av bygningene arbeidet betydningsfulle kunstnere fra den respektive regionen. Berømte eksempler på lystslott er *Grand Trianon* og *Petit Trianon* i parken ved Versailles, det nærliggende Château de Marly, og *Amalienburg* i parken ved Schloss Nymphenburg i München.

Oscarshall på Bygdøy i Oslo er et lystslott som tilhører den norske stat, og som står til disposisjon for H.M. Kongen.

Bruken av begrepet «lystslott» – og også «jaktslott» – til forskjell fra selve «slottet» var flytende og ofte kunne de bety det samme. Ofte ble også formålet med lystslottet endret, og det kunne gjennom årene bli utbygget og forstørret, og kunne senere overta offentlige, representative oppgaver. Et eksempel på dette er Schloss Sanssouci, som opprinnelig ble bygget som lystslott nær Stadtschloss i Potsdam, men som senere ble hovedresidens for Fredrik den store.

På 1700- og 1800-tallet ble det i Norge etablert lystgårder med herskapelig bebyggelse og store hageanlegg laget etter forbilder fra europeiske lystslott.
# Totalförsvaret

**Totalförsvaret** er betegnelsen på den samfunnsvirksomheten som skal bedrives i Sverige i tilfelle krig. Dette gjøres gjennom virksomhetene i Sveriges sivilforsvar og militærforsvar som én enhet.

For å styrke forsvarsevnen kan Riksdagen vedta å øke beredskapen på grunn av krig utenfor Sveriges grenser, dersom Sverige risikerer å havne i krig eller hvis Sverige nylig har vært i krig. Beredskapen kan da bli hevet til skjerpet beredskap eller høyeste beredskap. Når det er den høyeste tilstand av beredskap, er det staten som er nådd hvis Sverige er i krig, er forsvar alle felles aktiviteter som bør gjennomføres. På høyden av beredskap, kommuner, fylkesting og i noen tilfeller også private selskaper, såkalte K-bedrifter, for å iverksette tiltak knyttet til bemanning, ressurser og planlegging er nødvendig for å utføre sine oppgaver i forsvaret.

De myndigheter som har ansvar for å organisere forsvaret er de væpnede Styrker for det militære forsvaret og den svenske sivilt beredskap Direktoratet for sivilt forsvar.

## Militær tjeneste

Alle svenske statsborgere, og alle som er bosatt i Sverige, er fra fylte 16 år til fylte 70 år, totalförsvarspliktige. En totalförsvarspliktig er forpliktet i henhold til lov til å delta i mønstring og delta i totalforsvaret. Dette innebærer blant annet at man må gjennomføre verneplikt, sivilplikt eller allmenn tjenestegjøringsplikt. Verneplikten omfatter kun svenske statsborgere fra det året de fyller 19 år til og med året de fyller 47 år.

## Historie

Etter den andre verdenskrig så man i det svenske forsvaret et større behov enn tidligere for å få de forskjellige myndigheter til å arbeide sammen for forsvaret av Sverige. Totalforsvaret besto i begynnelsen av blant annet Överstyrelsen for ekonomiskt försvar, Psykologiska försvaret og Krigsmakten.

## Referanser